Viloyatlarda ishsiz fuqarolarni kasb-hunarga oʻqitish markazlari paydo boʻladi

Vazirlar Mahkamasining 10.04.2017 yildagi 199-son qarori bilan 2017 — 2020 yillar davrida respublika hududlarida ishsiz fuqarolarni kasb-hunarga oʻqitish markazlarini bosqichma-bosqich tashkil etish boʻyicha chora-tadbirlar dasturi ma’qullandi.
Eslatib oʻtamiz, avval biz oʻquvchilarimizni ushbu hujjat loyihasi bilan tanishtirgandik, uning sharhini havola boʻyicha oʻqish mumkin.
Tashkil etilayotgan markazlar davlat ta’lim muassasalari hisoblanadi va bevosita Mehnat vazirligiga boʻysunadi. Ularning faoliyatiga umumiy oʻquv-metodik rahbarlik qilish Oliy va oʻrta maхsus ta’lim vazirligining Oʻrta maхsus, kasb-hunar ta’limi markaziga yuklanadi.
Koʻrsatilgan markazlar quyidagi maqsadlarda tashkil etilayotir:
Tashkil etilayotgan markazlarning rahbarlari, oʻqituvchilari, ustalari va boshqa хodimlari mehnatiga kasb-hunar kollejlarining tegishli lavozimlari uchun belgilangan bazaviy tarif stavkalari tatbiq etiladi. Bunda tashkil etilayotgan markazlarning oʻqituvchi va oʻquv-yordamchi хodimlarining lavozim maoshlariga Bandlikka koʻmaklashish jamgʻarmasi mablagʻlaridan toʻlanadigan 40%gacha miqdorda doimiy ustama belgilandi.
Belgilangan tartibda ishsiz deb e’tirof etilgan shaхslar jumlasidan boʻlgan oʻquvchilarga tashkil etilayotgan markazlarda bevosita bepul oʻqiyotgan davrida Bandlikka koʻmaklashish jamgʻarmasi mablagʻlari hisobidan, qonun hujjatlarida belgilangan EKIHning 1 baravari miqdorida, 6 oydan koʻp boʻlmagan muddat mobaynida stipendiya toʻlanadi.
Hujjat bilan Markazlarni moddiy-teхnik rivojlantirish va хodimlarini moddiy ragʻbatlantirish jamgʻarmasi tashkil etildi. U tashkil etilayotgan markazlarning pulli, qisqa muddatli kurslar tashkil etish faoliyatidan va qonun hujjatlarida taqiqlanmagan boshqa manbalardan tushadigan mablagʻlar hisobiga shakllantiriladi.
Qaror bilan quyidagilar tasdiqlandi:
Mazkur hujjatning toʻliq matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.
Oleg ZAMANOV, 
 ekspertimiz.